Document ID: 31995D0459

KOMISSION PÄÄTÖS,
tehty 19 päivänä lokakuuta 1995,
Yhdistyneen kuningaskunnan tekemästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä (Ainoastaan englanninkielinen teksti on todistusvoimainen) (95/459/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY (1), sellaisena kuin se on viimeksi muutettuna komission direktiivillä 93/81/ETY (2),
sekä katsoo, että
Yhdistyneen kuningaskunnan viranomaiset tekivät 30 päivänä elokuuta 1994 komissiolle direktiivin 70/156/ETY 8 artiklan 2 kohdan c alakohdassa tarkoitettua poikkeusta koskevan pyynnön; tämän pyynnön mukana seurasi kertomus, joka sisälsi yllä mainitussa 8 artiklassa vaaditut tiedot; tämä pyyntö koskee ulkopuolisten taustapeilien asentamista tietyn tyyppiseen ajoneuvoon, nimittäin moottoriajoneuvoon, jossa on kallistettu, kiinteäselkänojainen kuljettajanistuin ajoneuvon keskelle sijoitettuna,
esitetyt syyt, joiden mukaan ulkopuolisen taustapeilin asentaminen juuri tämän tyyppiseen ajoneuvoon ei vastaa komission direktiivin 88/321/ETY (3) vaatimuksia erityisesti kuljettajan näkökentän huomioon ottaen, ovat perusteltuja; testien kuvaukset, niiden tulokset ja toimet, joihin on ryhdytty tieturvallisuuden varmistamiseksi, ovat tyydyttäviä ja varmistavat voimassa olevan direktiivin kanssa yhtäläisen turvallisuustason,
kyseistä direktiiviä muutetaan muun muassa ulkopuolisten taustapeilien asianmukaisen asentamisen mahdollistamiseksi ajoneuvoihin, joissa kuljettajanistuin on sijoitettu keskiasemaan; näin ollen on perusteltua sallia tämän pyynnön alaisuuteen kuuluvan ajoneuvotyypin hyötyä välittömästi EY-tyyppihyväksynnän myöntämisestä, ja
tässä päätöksessä määrätty toimenpide on direktiivissä 70/156/ETY perustetun moottoriajoneuvoalan kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukainen,
ON TEHNYT TÄMÄN PÄÄTÖKSEN:
1 artikla
Komissio hyväksyy Yhdistyneen kuningaskunnan 30 päivänä elokuuta 1994 tekemän pyynnön poikkeuksesta, direktiivin 70/156/ETY 8 artiklan 2 kohdan c alakohdan mukaisesti, koskien ulkopuolisten taustapeilien asentamista sen tyyppiseen ajoneuvoon, jossa on kallistettu, kiinteäselkänojainen kuljettajanistuin ajoneuvon keskelle sijoitettuna, myöntämällä EY-tyyppihyväksynnän.
2 artikla
Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 19 päivänä lokakuuta 1995.

Labels: 8
18
15